[{"text_idx": "#000005", "text": "Ko\u0303ige keskkonnasa\u0308a\u0308stlikuma ostukoti valimine on arvatust keerukam"}, {"text_idx": "#000006", "text": "Ko\u0303ige parema ostukoti valimine on palju keerukam, kui esmapilgul paistab ja so\u0303ltub eeska\u0308tt inimese elustiilist. Autor/allikas: DreamStudio AI"}, {"text_idx": "#000007", "text": "Millise ostukoti kasutamine on ko\u0303ige keskkonnasa\u0308a\u0308stlikum: kilekoti, paberkoti vo\u0303i riidekoti? Kuigi enamik keskkonnateadlikke tarbijaid vo\u0303ib pidada ta\u0308napa\u0308eval kilekotti ko\u0303ige kehvemaks variandiks, ei pruugi see u\u0308ldsegi nii olla. Selgub, et ko\u0303ige parema ostukoti valimine on palju keerukam, kui esmapilgul paistab ja so\u0303ltub eeska\u0308tt inimese elustiilist."}, {"text_idx": "#000008", "text": "Stockholmi keskkonnainstituudi Tallinna keskuse vanemekspert Harri Moora to\u0303des ERR-ile, et sageli kiputakse ostukottide keskkonnaso\u0303bralikkust mo\u0303o\u0303tma u\u0308sna va\u0308heste na\u0308itajate alusel. Tegelikult tuleb uurida kogu ostukoti eluringi, alustades toorme hankimisest ja lo\u0303petades ja\u0308a\u0308tmeka\u0308itlusega. Seni po\u0303hjalikumad ostukottide uuringud on vo\u0303tnud aluseks 10\u201315 kriteeriumit. Erinevates kategooriates on saavutanud uuritavad kotid va\u0308gagi erinevaid tulemusi."}, {"text_idx": "#000009", "text": "\"Kipume erinevaid asju hindama u\u0308ldmo\u0303istega nagu keskkonnamo\u0303ju u\u0308ldises plaanis. Tegelikult vaadeldakse olelusringi keskkonnamo\u0303ju la\u0308bi va\u0308ga erinevate kategooriate. Ostukottide, aga ka muude toodete puhul hinnatakse va\u0308hemalt ku\u0308mmet erinevat keskkonnamo\u0303ju kategooriat \u2013 seal on su\u0308sinikujalaja\u0308lg, kindlasti veejalaja\u0308lg, maakasutus, kemikaalide mo\u0303ju inimese tervisele ja palju muud,\" selgitas Moora."}, {"text_idx": "#000010", "text": "\"Tihtipeale on nii, et kui me hakkame vo\u0303rdlema erinevaid tooteid, sh ostukotte, na\u0308eme, et erinevate keskkonnamo\u0303jude kategooriate puhul vo\u0303ivad tulla ta\u0308iesti vastupidised tulemused.\""}, {"text_idx": "#000011", "text": "\"Tihtipeale on nii, et kui me hakkame vo\u0303rdlema erinevaid tooteid, sh ostukotte, na\u0308eme, et erinevate keskkonnamo\u0303jude kategooriate puhul vo\u0303ivad tulla ta\u0308iesti vastupidised tulemused. Seepa\u0308rast on keeruline o\u0308elda, milline ostukott ko\u0303ige parem on. Nii tuleb 10\u201315 keskkonnamo\u0303ju kategooriat uurides vaadata, milline ostukott saab ko\u0303ige rohkem plusse ehk millisel kotil on parim keskkonnamo\u0303ju kategooriate va\u0308li,\" lisas ta."}, {"text_idx": "#000012", "text": "Ostukottide keskkonnasa\u0308a\u0308stlikkuse ma\u0308a\u0308ratlemisel tuleb la\u0308htuda ka piirkondlikest eripa\u0308radest. U\u0308he kilekoti o\u0308koloogiline jalaja\u0308lg vo\u0303ib na\u0308iteks mo\u0303nda kolmanda maailma ja Skandinaavia riiki vo\u0303rreldes radikaalselt erineda. \"Ko\u0303ige olulisem piirkondlik ma\u0308a\u0308raja on ja\u0308a\u0308tmeka\u0308itluse tase, eriti kui me ra\u0308a\u0308gime plastmaterjalidest. Plast on problemaatiline materjal, sest selle osakaal keskkonda sattuvast pru\u0308gist on suur,\" ma\u0308rkis Moora."}, {"text_idx": "#000013", "text": "Suurem osa taolisest plastpru\u0308gist tekib praegu riikides, kus ja\u0308a\u0308tmeka\u0308itlussu\u0308steem on va\u0308hearenenud. \"Sellistes riikides on plast materjalina ikkagi to\u0303esti saatanast. Kohtades, kus korralikku ja\u0308a\u0308tmete kokku kogumise ja ringlusesse vo\u0303tu su\u0308steemi ei ole, kujutavad kilekotid va\u0308ga suurt keskkonnaprobleemi. Plast kestab aastasadu, isegi aastatuhandeid,\" mo\u0308o\u0308nis teadlane."}, {"text_idx": "#000014", "text": "Kui vaadata Euroopa poole, pole plastist ostukottide tekitatav pru\u0308giprobleem u\u0308ldse nii suur. \"Seepa\u0308rast ei arvestata seda va\u0308ga tugevalt ka uuringutes. Vaadatakse ikka selliseid keskkonnakategooriaid nagu su\u0308sinikujalaja\u0308lg,\" selgitas Moora. U\u0308he polu\u0308etu\u0308leenkilekoti valmistamise su\u0308sinikuheide on vo\u0303rreldes paber- ja tekstiilkotiga tavaliselt vo\u0303rdlemisi va\u0308ike."}, {"text_idx": "#000015", "text": "Kuidas u\u0308ks polu\u0308etu\u0308leenist kilekott valmib? Ko\u0303igepealt on vaja maa seest naftat pumbata ja seda va\u0308ga suurel kuumusel to\u0308o\u0308delda. Sellest saadav polu\u0308meervaik tuleb koos ta\u0308iendavate koostisosade, nagu titaanoksiidi ja kriidiga, toimetada kilekotitehasesse. Transpordiks kasutatakse nii veoautosid kui ka kaubalaevu. Enamasti so\u0308eelektril to\u0308o\u0308tavad tehased sulatavad materjali ja\u0308lle u\u0308les ja teevad neist o\u0303hukese kile, mis seeja\u0308rel pakitakse kottideks kokku."}, {"text_idx": "#000016", "text": "Seega paiskub u\u0308he kilekoti tootmisel o\u0303hku ligikaudu 1,6 kilo su\u0308sihappegaasi. Kui seda tundub palju, siis teiste ostukottide su\u0308sinikujalaja\u0308lg on ma\u0308rksa suurem, ra\u0308a\u0308kimata na\u0308iteks nende veejalaja\u0308ljest."}, {"text_idx": "#000017", "text": "Tavaline pleegitamata pruun jo\u0303upaberist ostukott on valmistatud puidumassist. Raiutud puud toimetatakse saeveskisse, kus neilt eemaldatakse koor ja lo\u0303igatakse va\u0308ikesteks kuubikuteks. Puidumass valmib kuumto\u0308o\u0308deldud puidukuubikutest, lubjakivist ja va\u0308a\u0308velhappest. Massi pestakse veega, pressitakse paberiks, lo\u0303igatakse, pakendatakse ja saadetakse ringlusesse. U\u0308he paberkoti valmistamise su\u0308sinikuheide on keskeltla\u0308bi 5,5 kilogrammi."}, {"text_idx": "#000018", "text": "Isegi kui na\u0308itaja ei pruugi tunduda va\u0308ga suurena, tuleb arvestada ka toodetavate paberkottide arvuga. Ainuu\u0308ksi USA-s kasutatakse igal aastal u\u0308le 10 miljardi paberkoti. Nende tootmiseks tuleb langetada ligikaudu 14 miljonit puud."}, {"text_idx": "#000019", "text": "Kokkuvo\u0303tlikult tekitab Washington Posti kunagise uuringu ja\u0308rgi uute paberkottide tootmine plastkottidest 70 protsenti rohkem o\u0303husaastet ja poole rohkem veesaastet. Paberkoti kasuks ra\u0308a\u0308gib siiski see, et see on biolagunev. Neist veel suur osa neist la\u0308heb u\u0308mbero\u0308o\u0308tlemisele. Ku\u0308ll tuleb ma\u0308rkida, et na\u0308iteks riidepoed mu\u0308u\u0308vad pleegitatud ja va\u0308rvitud paberkotte. Nende jalaja\u0308lg on tavalisest pruunist kotist veelgi suurem."}, {"text_idx": "#000020", "text": "Riidekotiga on lood ko\u0303ige halvemad: puuvilla kasvatamine on u\u0308snagi energia- ja veemahukas protsess. Istandused asuvad sageli kolmanda maailma riikides ja toormaterjali to\u0308o\u0308tlemiseks tarvilik energia tuleb fossiilsetest allikatest. U\u0308he riidekoti valmistamisel eritub kuni 272 kilogrammi su\u0308sihappegaasi. Seega on heide kahe suurusja\u0308rgu vo\u0303rra suurem kui kile- ja paberkottidel."}, {"text_idx": "#000021", "text": "\"Polu\u0308etu\u0308leenist koti tootmise veetarve on va\u0308ga va\u0308ike. Kui vaatad aga tekstiilkotti, siis veetarve on selle puhul tohutu. Ka paberkoti tootmiseks kulub vett u\u0308sna palju.\""}, {"text_idx": "#000022", "text": "Ka veekulu poolest on kilekott selge vo\u0303itja. \"Polu\u0308etu\u0308leenist koti tootmise veetarve on va\u0308ga va\u0308ike. Kui vaatad aga tekstiilkotti, siis veetarve on selle puhul tohutu. Ka paberkoti tootmiseks kulub vett u\u0308sna palju,\" nentis Moora."}, {"text_idx": "#000023", "text": "Kas see ta\u0308hendab, et kilekott on paberkotist ja riidekotist keskkonnaso\u0303bralikum? Nagu na\u0308htub, siis pole sellele ku\u0308simusele sugugi lihtne vastata. U\u0308hest ku\u0308ljest on tegu va\u0308ga reostava ja kaualaguneva materjaliga. Samas eritub selle tootmisel ja transportimisel hulga va\u0308hem su\u0308sihappegaasi."}, {"text_idx": "#000024", "text": "Kilekott vs paberkott vs riidekott"}, {"text_idx": "#000025", "text": "Harri Moora eelistab oma analu\u0308u\u0308sis toetuda 2018. aastal ilmunud mahukale Taani uuringule, kus vo\u0303rreldi ko\u0303iki kolme ostukotti. Selles uuringus arvestati po\u0303hjamaise, arenenud ja\u0308a\u0308tmeka\u0308itlussu\u0308steemiga. \"Eestis selliseid kottide vo\u0303rdlusi olelusringi hindamise mo\u0303istes pole tehtud. Ent me liigume Po\u0303hjamaade ja\u0308a\u0308tmeka\u0308itlussu\u0308steemi poole. Need kotid tulevad enam-va\u0308hem samadelt tootjatelt, selles mo\u0303ttes on meid Taaniga asjakohane vo\u0303rrelda,\" ma\u0308rkis Moora."}, {"text_idx": "#000026", "text": "\"Taanlaste ta\u0308ismahus olelusringi hindamine vo\u0303ttis arvesse 15 erinevat mo\u0303jukategooriat. Tavaliselt seda tehakse va\u0308hemaga, umbes ku\u0308mne mo\u0303jukategooriaga. Nad panid sinna alla va\u0308ga palju keskkonna- ja tervisemo\u0303jusid. Seejuures vo\u0303rreldakse seal olelusringi enne ja pa\u0308rast tootmist. Kui vaatame, mis toimub pa\u0308rast tootmist, muutub pilt ja\u0308llegi,\" to\u0303i teadlane va\u0308lja."}, {"text_idx": "#000027", "text": "Paberkottide tootmise puhul vo\u0303ttis taanlaste uuring arvesse po\u0303hjamaise metsa- ja paberito\u0308o\u0308stusega. Moora so\u0303nul on see muutunud ku\u0308llaltki keskkonnahoidlikuks ja paljuski su\u0308sinikuneutraalseks. \"U\u0308llatus, u\u0308llatus, kliimamo\u0303ju mo\u0303istes ja\u0308id pleegitamata paberkott ja polu\u0308etu\u0308leen plastkott enam-va\u0308hem u\u0308he pulga peale,\" arutles Moora."}, {"text_idx": "#000028", "text": "Ku\u0308ll on pleegitatud ehk uhkema paberkoti keskkonnajalaja\u0308lg plastkoti omast juba palju suurem. Taani uuringu ja\u0308rgi tuli suur osa paberkottide keskkonnamo\u0303just transpordist. Paberkott on kuus kuni ku\u0308mme korda raskem kui kilekott. Seeto\u0303ttu kulub nende vedamiseks ma\u0308rksa enam ku\u0308tust. Na\u0308iteks tuleb sama arvu paber- ja kilekottide vedamiseks tellida paberkottide puhul seitse korda rohkem veoautosid."}, {"text_idx": "#000029", "text": "Samuti vo\u0303tavad paberkotid pru\u0308gima\u0308gedel ma\u0308rksa rohkem ruumi. Pru\u0308gima\u0308gesid on Eestis ja Po\u0303hja-Euroopas siiski vo\u0303rdlemisi va\u0308he. No\u0303nda pole siinmail tegu ma\u0308rkimisva\u0308a\u0308rse probleemiga."}, {"text_idx": "#000030", "text": "Kumba vo\u0303iks siis eelistada \u2013 kas paberkotti vo\u0303i plastkotti? Moora usub, et paberkott vo\u0303ib olla parem valik, sest plast on keskkonnavaenulikum materjal. Kui kahel kotil on u\u0308le ko\u0303igi kategooriate enamva\u0308hem sama jalaja\u0308lg, siis miks mitte eelistada so\u0303bralikumat materjali? Siinkohal tuleks siiski taaskord toonitada, et kilekott suudab paberkotiga sammu pidada ainult arenenud ja\u0308a\u0308tmeka\u0308itluse tingimustes, kus loodusesse neid eriti palju ei sattu."}, {"text_idx": "#000031", "text": "Puhtalt tootmist vaadates ja\u0308a\u0308b riidest kott paberkotile ja kilekotile oluliselt alla. \"15 erineva mo\u0303jukategooria po\u0303hjal on tekstiilist puuvillakott peaaegu ko\u0303ikide mo\u0303jukategooriate lo\u0303ikes ko\u0303ige kehvem. Siinkohal tuletan meelde, et vaatame ainult tootmist ja enne tootmist toimuvast tegevusest. Nende tingimuste ja\u0308rgi tuli polu\u0308etu\u0308leenist kott ko\u0303iki mo\u0303jukategooriaid vaadates peaaegu et esimeseks. Ku\u0308ll aga liiguvad ko\u0303ik need kotid edasi kasutusse ja siis pilt ja\u0308lle muutub.\" selgitas Moora."}, {"text_idx": "#000032", "text": "Ko\u0303igi ostukottide puhul ro\u0303hutab Moora, et keskkonnajalaja\u0308le va\u0308hendamiseks tuleks neid vo\u0303imalikult palju taaskasutada. Juba nende pru\u0308gikotina kasutamine va\u0308hendab nii kile- kui ka paberkottide jalaja\u0308lge oluliselt."}, {"text_idx": "#000033", "text": "Eriti palju tuleb taaskasutada aga riidekotti, et see oma tootmiskulud u\u0308leu\u0308ldse tasa teeks. \"Kliimamo\u0303jult paber- ja polu\u0308etu\u0308leenkotile ja\u0308rgi jo\u0303udmiseks tuleks seda kasutada va\u0308hemalt 50 korda, aga eelistatavalt veelgi rohkem,\" ta\u0308heldas Moora. Mo\u0303nedel teistel andmetel tuleks riidekotti korduvkasutada va\u0308hemalt 130 korda. Nagu paberkottki on riidekott o\u0303nneks kergesti biolagunev materjal."}, {"text_idx": "#000034", "text": "\"Kliimamo\u0303jult paber- ja polu\u0308etu\u0308leenkotile ja\u0308rgi jo\u0303udmiseks tuleks riidekotti kasutada va\u0308hemalt 50 korda, aga eelistatavalt veelgi rohkem.\""}, {"text_idx": "#000035", "text": "\"Samas na\u0308iteks veejalaja\u0308lje tasa tegemiseks peaks riidekotti kasutama umbes 7000 korda, et see polu\u0308etu\u0308leenkotile ja\u0308rgi jo\u0303uaks. Kui neid asju nii vaadata, siis on va\u0308ga raske va\u0308lja tuua, milline kott ko\u0303ige parem on,\" to\u0303des Moora."}, {"text_idx": "#000036", "text": "Paraku kipub inimestele riidekotte liiga palju ka\u0308tte kogunema ja need ja\u0308a\u0308vad lihtsalt seisma. Keskkonnajalaja\u0308lje mo\u0303ttes on see u\u0308ks ko\u0303ige halvimaid vo\u0303imalusi. \"Mul on terve sahtel riidekotte ta\u0308is, sest erinevatel u\u0308ritustel neid muudkui jagatakse. Ma ise u\u0308ritan pidevalt u\u0308hte kasutada. Kui soetad omale tekstiilkoti ja kasutad seda ainult mo\u0303niku\u0308mmend korda vo\u0303i vahetevahel, pole see sugugi keskkonnaso\u0303bralik,\" mo\u0308o\u0308nis Moora."}, {"text_idx": "#000037", "text": "Riidekott vo\u0303iks Moora so\u0303nul olla vo\u0303imalikult o\u0303hukesest, aga samas vastupidavast materjalist. Samuti ei tohiks seda kuigi sageli pesta. \"U\u0308hel momendil see ma\u0308a\u0308rdub. Kui hakkad aga oma kotti pesema, kasvatad ja\u0308lle kohe selle keskkonnamo\u0303ju. Selle vo\u0303rra pead sedaja\u0308lle rohkem kasutama, et see kile- vo\u0303i paberkotiga vo\u0303rdlust kannataks. U\u0308ldjuhul vo\u0303iks koti eluiga siiski pikendada, vajadusel pesta, aga mitte va\u0308ga tihedalt,\" so\u0303nas Moora."}, {"text_idx": "#000038", "text": "Seega muutub tekstiilkott keskkonnahoidlikuks pikas plaanis, kui seda vo\u0303imalikult palju kordi kasutada ja samal ajal pigem harva pesta. See no\u0303uab koti kasutajalt pu\u0308sivust ja ja\u0308rjepidevust. Neil, kellel kipub riidekott koju ununema, vo\u0303iks Moora hinnangul vaadata pigem paber- vo\u0303i ka kilekottide poole. Riidekotti ei tasuks endale u\u0308ldse mitte u\u0308ldse soetadagi. Niisiis tuleb ostukoti valikul silmas pidada lisaks oma elustiili."}, {"text_idx": "#000039", "text": "Paberkoti taaskasutamine on ma\u0308rksa keerulisem ja ega kilekotidki kuigi vastupidavad pole. \"Paraku on paberkotid vahetevahel va\u0308ga odavad ja kehvad. Mul endalgi on paaril korral viimasel ajal olnud, et need la\u0308hevad katki enne, kui autoni jo\u0303uan. Siin on ja\u0308lle oluline see, et viia u\u0308helt poolt materjali kogus vo\u0303imalikult va\u0308ikeseks, aga teisest ku\u0308ljest see disain peaks olema ikkagi nii hea, et kotti saaks korduvkasutada,\" toonitas teadlane."}, {"text_idx": "#000040", "text": "\"\"Kui korra peale poest koju toomist seda veel kasutada, muutub koti jalaja\u0308lg kohe positiivsemaks.\""}, {"text_idx": "#000041", "text": "Ku\u0308ll aga piisab juba u\u0308he korra paberkoti taaskasutamisest, na\u0308iteks pru\u0308gikotina, et selle keskkonnajalaja\u0308lge tunduvalt va\u0308hendada. \"Kui korra peale poest koju toomist seda veel kasutada, muutub koti jalaja\u0308lg kohe positiivsemaks,\" so\u0303nas Moora."}, {"text_idx": "#000042", "text": "Sama kehtib plastkoti puhul. \"Kui plastkott panna pru\u0308gikotiks, muutub selle keskkonnajalaja\u0308lg kohe oluliselt paremaks,\" ma\u0308rkis Moora. Kui vo\u0303imalik, tuleks tema hinnangul plastkotti siiski kauem kasutada. Sageli saab nendega rohkem kui u\u0308he korra poes ka\u0308ia."}, {"text_idx": "#000043", "text": "Milline siis ikkagi on parim ostukott?"}, {"text_idx": "#000044", "text": "Kogu senine lugu on na\u0308idanud, et ko\u0303ige keskkonnaso\u0303bralikuma ostukoti valimine pole sugugi lihtne ku\u0308simus. Vo\u0303ti seisab seega taaskasutuses."}, {"text_idx": "#000045", "text": "Riidekotti tuleb pikalt ja pidevalt kasutada, et see ennast o\u0303igustaks. Paberkotte on keerukam mitu korda kasutada, ent piisab juba sellest, kui nendega pru\u0308gi va\u0308lja viia. Plastkottidel on arenenud ja\u0308a\u0308tmeka\u0308itlusega riikides ko\u0303ige va\u0308iksem tootmisjalaja\u0308lg, kuid tegu on ikkagi keskkonnavaenuliku materjaliga, mis tekitab mujal maailmas palju probleeme."}, {"text_idx": "#000046", "text": "\"Polu\u0308etu\u0308leen on ku\u0308llaltki ha\u0308sti ringlusesse vo\u0303etav materjal. Meil kogutakse kilekotid valdavalt kokku ja viiakse valdavalt po\u0303letamisse vo\u0303i u\u0308mberto\u0308o\u0308tlusele. Kui need materjalid sattuvad na\u0308iteks pru\u0308gilasse, hakkavad nad seal kasvuhoonegaase eritama,\" so\u0303nas Mooora ."}, {"text_idx": "#000047", "text": "Samas on Eesti Euroopa riikide seas u\u0308ks ko\u0303ige va\u0308iksemaid pru\u0308gilasse ladustajad, suurem osa pru\u0308gist po\u0303letatakse a\u0308ra. \"Meil on pru\u0308gilate osakaal va\u0308ga va\u0308ike. Sellegipoolest soovitaks ma eelistada pigem paberkotti. Kui tuleb mingil po\u0303hjusel kott u\u0308heks kasutuskorraks osta, on paberkott natukene parem,\" lausus Moora."}, {"text_idx": "#000048", "text": "\"Va\u0308ga va\u0308iksed disaininu\u0308ansid vo\u0303ivad keskkonnamo\u0303ju oluliselt mo\u0303jutada.\""}, {"text_idx": "#000049", "text": "Mo\u0303nedele kilekottidele tehakse aga tugevdatud sangad. Moora hinnangul vo\u0303ivad need isegi veel paremad olla. Sellist kotti saab mitu kuud intensiivselt kasutada, samas kui selle tootmiseks kulub ma\u0308rksa va\u0308hem energiat, kui na\u0308iteks riidekoti tootmiseks. \"Va\u0308ga va\u0308iksed disaininu\u0308ansid vo\u0303ivad keskkonnamo\u0303ju oluliselt mo\u0303jutada,\" to\u0303i teadlane va\u0308lja."}, {"text_idx": "#000050", "text": "Samuti tuleks veel va\u0308lja tuua, et mitmel pool maailmas koguvad populaarsust vastupidavad plastkotid, mis on valmistatud tugevamatest plastidest, nagu polu\u0308esterist ja vinu\u0308u\u0308list. Need on sama vastupidavad kui puuvillased riidekotid, aga samas on nende tootmise su\u0308siniku- ja veejalaja\u0308lg ma\u0308rksa va\u0308iksem. Selline ostukott vo\u0303ib pideva korduvkasutuse puhul olla ko\u0303ige keskkonnasa\u0308a\u0308stlikum variant."}, {"text_idx": "#000051", "text": "Reet Aus: lo\u0303petame raiskava elustiili a\u0308ra ja la\u0308htume vajadusest"}, {"text_idx": "#000052", "text": "Teadur: ja\u0308a\u0308tmete ringlusse suunamine vajab radikaalset reformi"}, {"text_idx": "#000053", "text": "Eksperdid: Eestis peaks olema u\u0308htne ja\u0308a\u0308tmeveosu\u0308steem"}, {"text_idx": "#000056", "text": "Maa ja\u0308rgmine hiidmanner vo\u0303ib suuresti olla eluko\u0303lbmatu"}, {"text_idx": "#000058", "text": "Teadlane: vareslaste elu on linnas liiga mugavaks muutunud"}, {"text_idx": "#000060", "text": "Energiaagentuur ennustab fossiilku\u0308tustele va\u0308ikest langust"}, {"text_idx": "#000061", "text": "Eesti pa\u0308a\u0308ses kliima isea\u0308rasuste tahtel po\u0303hjapoolkera kuumimast suvest"}, {"text_idx": "#000062", "text": "O\u0303husaaste to\u0303ttu sureb Eestis enneaegselt tuhat inimest aastas"}, {"text_idx": "#000063", "text": "Uuring: La\u0308a\u0308nemerest saab ra\u0308imepu\u0308u\u0308gi raportite kiuste kilumeri"}, {"text_idx": "#000066", "text": "Eesti esimene robotlaev hakkab La\u0308a\u0308nemere kalavarusid kaardistama"}, {"text_idx": "#000068", "text": "Eesti rahvuskala elab La\u0308a\u0308nemeres arvatust poole va\u0308hem"}, {"text_idx": "#000069", "text": "Microsoft loodab kustutada andmekeskuste energiana\u0308lga tuumareaktoritega"}, {"text_idx": "#000072", "text": "Euroopa pa\u0308a\u0308seks ja\u0308a\u0308ajast isegi Golfi hoovuse seiskumisel"}, {"text_idx": "#000074", "text": "Puidu ahju ajamine pa\u0308a\u0308stab poliitikud, kuid mitte kliima"}, {"text_idx": "#000075", "text": "Suur analu\u0308u\u0308s: kas elektriauto ikka sa\u0308a\u0308stab kliimat?"}, {"text_idx": "#000076", "text": "Analu\u0308u\u0308s: bioku\u0308tustest on kasu, kuniks mets pu\u0308sti ja\u0308a\u0308b"}, {"text_idx": "#000077", "text": "Miks 27 aastat pa\u0308rast no\u0303ukaaega endiselt Emajo\u0303e po\u0303hja ei na\u0308e?"}, {"text_idx": "#000078", "text": "U\u0308RO kliimaraport: vo\u0303imalus ko\u0303ige hullema a\u0308ra hoidmiseks on peaaegu ka\u0308est kadunud"}, {"text_idx": "#000079", "text": "2. hoiatus inimkonnale: loodus kukub kokku, inimesel pole enam pikka pidu"}, {"text_idx": "#000080", "text": "Eesti mudakivi ehk graptoliitargilliit \u2013 kas oht vo\u0303i kasulik maavara?"}, {"text_idx": "#000081", "text": "Kuidas pa\u0308a\u0308sta maailma: kuraditosin to\u0303enduspo\u0303hist nippi"}, {"text_idx": "#000082", "text": "17 halli varjundit: kas mahetootmine on tavatootmisest keskkonnaso\u0303bralikum?"}, {"text_idx": "#000083", "text": "Puulehtede a\u0308ravedu on tarbetu ja lausa kahjulik"}, {"text_idx": "#000085", "text": "Suur u\u0308levaade: ko\u0303ik, mida peaks teadma orkaanidest"}, {"text_idx": "#000086", "text": "Bakalaureuseto\u0308o\u0308: Eesti kliimasse sobivat kvaliteetset ehitusmaterjali saab otse po\u0303llult"}, {"text_idx": "#000087", "text": "Teadlased ei na\u0308e Emajo\u0303e tselluloositehase plaane loodussa\u0308a\u0308stlikena"}, {"text_idx": "#000088", "text": "Eestlased loodavad asenduslihaga planeeti pa\u0308a\u0308sta"}, {"text_idx": "#000089", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}]